tartuNLP/wikipedia-smugri-20251201 huggingface dataset:
Brett Berard

Brett Berard (s. 7. syyskuuta 2002 Providence, Rhode Island, Yhdysvallat) on yhdysvaltalainen jääkiekkoilija. Berard edustaa NHL-joukkue New York Rangersia. Hänen pelipaikkansa on vasen laitahyökkääjä ja hän laukoo vasemmalta.
Pelaajauransa aikana Berard on pelannut useilla eri tasoilla. Hän aloitti uransa Yhdysvaltain nuorten maajoukkueessa, jossa hän pelasi muun muassa U-17 ja U-18 -joukkueissa. Providence Collegessa hän pelasi kolme kautta NCAA:ssa ennen siirtymistään AHL:ään Hartford Wolf Packin riveihin. New York Rangers varasi hänet viidennellä kierroksella 134. varausvuorolla . Kaudella 2023–2024 Berard pelasi 71 AHL-ottelua, joissa hän teki 25 maalia ja antoi 23 syöttöä. Hänellä on myös kokemusta nuorten maailmanmestaruuskisoista, joissa hän pelasi Yhdysvaltain joukkueessa ja teki yhteensä 2 maalia ja 4 syöttöä.
Kauden 2024–2025 aikana Berard on pelannut 16 AHL-ottelua ja 4 NHL-ottelua New York Rangersin kokoonpanossa, joissa hän on tehnyt 1 maalin ja antanut 1 syötön.
Berardin nykyinen sopimus on kolmivuotinen, ja sen kokonaisarvo on 2,6 miljoonaa dollaria, mikä tuo 867 500 dollarin palkkakaton kaudelle. Sopimus päättyy kauden 2025–2026 jälkeen, jolloin Berard on 23-vuotias. Hänen palkkansa jakautuu peruspalkkaan, suoritusbonuksiin ja allekirjoitusbonuksiin, ja hänellä on myös Minor League -palkka 80 000 dollaria. Berardin uran kokonaistulot ovat arviolta 1,735 miljoonaa dollaria.
H. S. Nyberg

Henrik Samuel Nyberg (28. joulukuuta 1889 Söderbärke – 9. helmikuuta 1974 Uppsala) oli ruotsalainen orientalisti, joka toimi Uppsalan yliopiston seemiläisten kielten professorina vuosina 1931–1956. Hänet valittiin Ruotsin akatemian jäseneksi vuonna 1948. Nyberg tutki muun muassa Lähi-idän uskonnollista historiaa ja Raamatun käännöksiä. Vuonna 1952 hän julkaisi heprean kieliopin.
Kustaa Viktor Puuska

Kustaa Viktor Puuska (30. huhtikuuta 1870 Kuusjoki – 7. joulukuuta 1929 Helsinki) oli suomalainen toimittaja ja kielenkääntäjä.
Puuskan vanhemmat olivat talollinen Gustaf Puuska ja Amanda Wilhelmina Härri. Hän pääsi ylioppilaaksi Turun lyseosta 1888. Puuska oli kansakoulunopettajana Helsingissä 1892–1896. Hän oli Päivälehden toimitussihteerinä 1897–1904 ja oli Suomen Tietotoimiston perustaja ja johtaja 1905–1912. Eduskunnan yleistulkkina Puuska oli 1907–1924 ja Helsingin kaupunginvaltuuston kielenkääntäjänä 1912–1928. 
Puuska julkaisi useita suomennoksia ja "Länsisuomalaisen Osakunnan nimikirjan 1868—1879".
Puuska oli naimisissa vuodesta 1902 Jenny Maria Jaatisen kanssa.
Anna minun rakastaa enemmän (elokuva)

Anna minun rakastaa enemmän on vuonna 2025 ensi-iltansa saanut Oskari Sipolan ohjaama draamaelokuva. Se perustuu Juha Itkosen romaaneihin "Anna minun rakastaa enemmän" (2005) ja "Palatkaa perhoset" (2016). Elokuvan pääosia näyttelevät Rita Behm ja Pyry Kähkönen.
Elokuvassa hämeenlinnalaiset Antti ja Suvi tapaavat kotibileissä, rakastuvat, perustavat bändin ja muuttavat Helsinkiin. Yhtye menestyy, mutta parisuhde ei. Bändi hajoaa, Antti ja Suvi eroavat ja Suvista tulee kansainvälisesti menestynyt sooloartisti. Elokuva on ensimmäinen filmatisointi Juha Itkosen romaanista.
"Anna minun rakastaa enemmän" sai ensi-iltansa 3. lokakuuta 2025 SF Studiosin levittämänä.
Arviot.
Elokuva sai "Helsingin Sanomien" kriitikolta Pekka Torviselta tyrmäyksen. Hänestä Behmin näyttelijäkokemuksen puute näkyy ilmeettöminä kasvoina ja olemuksen pökkelyytenä ja romaanin tarina on siirretty kronologiseksi yhden miehen näkökulmaksi. Kirjassa mainitut levyt on korvattu saksalaisella syntikkapopilla ja Joel Melasniemen säveltämällä geneerisellä popilla, jota sanotaan päähenkilön Suvi-Summerin menestyksen taustatekijäksi. Lopuksi Torvinen kuitenkin pohtii, onkohan yksikään suomenkielinen elokuvasovitus ollut pohjana ollutta kirjaa parempi.
Valde Wikman

Valdemar "Valde" Axel Wikman (Vikman) (10. tammikuuta 1897 Orimattila – 28. lokakuuta 1939 Neuvostoliitto) oli suomalainen Neuvostoliitossa vaikuttanut runoilija.
Elämä.
Wikman osallistui Suomen sisällissotaan punakaartissa ja pakeni sodan jälkeen Neuvosto-Venäjälle, jossa hän oli myöhemmin punaupseerina. Wikman oli Karjalan proletaarikirjailijain yhdistyksen jäsen. Hänen runojaan julkaistiin 1920-luvulla Neuvosto-Karjalan suomenkielisissä lehdissä kuten "Punakanteleessa" ja "Soihdussa". Lisäksi niitä oli mukana vuonna 1925 ilmestyneessä kokoelmassa "Kumouksen kuohuista", joka sisälsi myös Santeri Mäkelän ja Herman Laukkasen tuotantoa, sekä Karl Raution toimittamassa laulukirjassa. Topias Huttarin mukaan osa Wikmanin runoista oli porvarillisia elementtejä sisältäviä rallatuksia, jotka eivät soveltuneet sosialistisen työn kuvaukseen. Wikman asui viimeiset vuotensa metsätyömiehenä Mujejärven piirin Tsholkkassa. Hänet vangittiin Stalinin vainojen aikana vuonna 1937 ja tuomittiin artikla 58:n nojalla viideksi vuodeksi vankeuteen. Wikman kuoli vankileirillä lokakuussa 1939.
Jalmari Lydecken

Jalmari Ludvig Lydecken (1. huhtikuuta 1875 Enonkoski – 1. marraskuuta 1959 Helsinki) oli suomalainen lääkäri ja lahjoittaja.
Lydeckenin vanhemmat olivat tehtaanjohtaja Otto Ludvig Lydecken ja Nathalia Wilhelmina Winqvist. Kirjailija Arvid Lydecken oli hänen veljensä. Jalmari Lydeckenin ensimmäinen puoliso vuodesta 1903 oli Ingrid Eva Maria Ahlström (k. 1933), kauppaneuvos Antti Ahlströmin tytär, ja toinen vuodesta 1934 Ingrid Aina Charlotta Rydman. Lydecken tuli ylioppilaaksi Helsingin Suomalaisesta Yhteiskoulusta 1895 ja valmistui filosofian kandidaatiksi 1901 ja maisteri 1903 sekä lääketieteen kandidaatiksi 1906 ja lisensiaatiksi 1910. Hän teki opintomatkoja Berliiniin ja Wieniin. 
Lydecken oli oppikoulun opettaja Helsingissä 1900–1912, Bad Grankullan alilääkäri 1910–1911 ja ylilääkäri 1911–1913 ja sitten yksityislääkäri Helsingissä 1911–1959. Sanitas-sairaalan omistaja Lydecken oli 1925–1940. Hänellä oli myös useita luottamustoimia, mukaan luettuna liikeyritysten johtokuntien jäsenyydet. Lydecken oli Vakuutus Oy Pohjolan hallintoneuvoston jäsen vuodesta 1910, Suomi-yhtiön hallintoneuvoston varajäsen vuodesta 1913 ja A. Ahlström yhtymän johtokunnan jäsen. Lydecken teki testamentissaan miljoonalahjoituksen Suomen Kulttuurirahastolle ensimmäisen puolisonsa nimeä kantavan rahaston perustamiseksi.
Patria TREMOS

Patria TREMOS on suomalaisen Patrian kehittämä kranaatinheitinjärjestelmä, jossa 81 tai 120 mm:n kranaatinheitin on asennettu ajoneuvon kyytiin.
Kehitys.
Patria kehitti uudenlaista ajoneuvon alustalle asennettavaa kranaatinheitintä Suomen maavoimien ja Puolustusvoimien logistiikkalaitoksen kanssa. Ajatuksena oli kehittää perinteisen kranaatinheittimistön liikkuvuutta nykyajan taistelukentällä, jossa tuliasemien vaihtaminen on tärkeää. Alustavien ideoiden toteuttamispäätöksestä kului vain vuosi ensimmäisen prototyypin testaamiseen. Patria hyödynsi kehityksessä kokemusta muun muassa AMOS- ja NEMO-järjestelmistään. TREMOS julkaistiin Future Mortar Systems -konferenssissa Lontoossa 29. lokakuuta 2024.
Suunnittelu.
TREMOS sisältää integrointimooduulin, joka voidaan asentaa nopeasti ja helposti eri alustoille, kuten maastokuorma-autojen ja tela-ajoneuvojen kyytiin. Moduuli voidaan siirtää myös ajoneuvosta toiseen, esimerkiksi alkuperäisen ajoneuvon vikaantuessa. Moduuli on modulaarinen eli sitä voidaan muokata eri tarpeisiin.
TREMOS-moduuliin voidaan asentaa tavanomainen 81 tai 120 mm:n sileäputkinen kranaatinheitin, ja järjestelmä tukee kaikkia näiden ampumatarvikkeita. Heitin on kiinni rekyylinvaimennuslaitteessa, joka pienentää laukauksesta aiheutuvaa alustaan kohdistuvaa rekyyliä. Vaimennuksen ansiosta ajoneuvo ei tarvitse maatukia, mikä nopeuttaa toimintaa. Ampumatarvikkeet voidaan kuljettaa mukana.
TREMOS kykenee avaamaan tulen jo 60 sekunnin kuluttua tuliasemaan saapumisesta ja poistumaan välittömästi viimeisen laukauksen jälkeen. Nopea siirtyminen auttaa suojaamaan ajoneuvon ja sen miehistön tuliasemaan tulevalta vastatulelta, joka on nykyaikaisessa sodankäynnissä suuri uhka, koska ampumapaikka voidaan paikantaa tarkasti ja iskeä sinne nopeasti takaisin. Ajoneuvo kykenee toimimaan yksin tai osana suurempaa tuliyksikköä.
Käyttäjät.
Suomen puolustusvoimat on tilannut 4,7 miljoonalla eurolla 120 mm:n heittimellä varustettuja TREMOS-järjestelmiä. Maavoimat kutsuu asetta nimellä 120 KRH M3 (M3 = "Modular Mobile Mortar", ). Ne toimitetaan vuonna 2025, ja lisähankintoja saatetaan tehdä myöhemmin. Varusmieskoulutus on tarkoitus aloittaa 2026.
Vecchio

Vecchio ( ’vanhus’) on commedia dell'arten eräs hahmotyyppi. Vecchiot ovat iäkkäitä ja varakkaita miehiä, jotka ovat yleensä ahneita ja saitoja. He ovat omaisuuden ja naisten suhteen hyvin omistushaluisia.
Tunnetuimmat vecchio-hahmot ovat Pantalone ja Il Dottore. Pantalone on ahne ja himokas vanha mies, jota vastaan muut hahmot yleensä juonittelevat. Il Dottore puolestaan on mahtaileva hahmo, joka pitää pitkäveteisiä puheita ja antaa epäluotettavia lääketieteellisiä neuvoja.
Erik Becker

Erik Enzio‎ Becker (11. maaliskuuta 1886 Turku – 19. elokuuta 1971 Helsinki) oli suomalainen hammaslääkäri, professori ja Helsingin yliopiston opettaja.
Erik Beckerin vanhemmat olivat Turun hovioikeuden notaari Arthur Wilhelm Becker (1855–1891) ja Carolina Alvina Söderström. Hän pääsi ylioppilaaksi 1904 Helsingin suomalaisesta normaalilyseosta ja valmistui Helsingin yliopistosta hammaslääketieteen kandidaatiksi 1910, hammaslääketieteen tohtoriksi 1912 ja odontologian tohtoriksi 1925. Becker oli Helsingin yliopiston odontologian laitoksen apulaisopettajana 1928–1949 ja hampaantäyttämisopin dosenttina 1945–1955. Hän sai professorin arvonimen 1948.
Becker oli tunnettu koirien kasvattajana. Hän oli Suomen ja samalla Skandinavian ensimmäisiä kanakoirien, erikoisesti englantilaisen setterin tuntijoita ja häntä käytettiin palkintotuomarina myös ulkomaillakin. 
Becker kirjoitti useita kirjoja koirien kasvatuksesta ja lisäksi hän julkaisi Becker-Bein elämäkerran.
Erik Becker oli naimisissa vuodesta 1911 Anna Aino Tilanderin kanssa.
Pinkki raha

Pinkki raha (engl. "pink money") on seksuaalivähemmistöjen kuvaamista heidän käytettävissä olevien varojensa näkökulmasta kuluttajina. Homot ja lesbot ovat joidenkin yritysten erityistä kohderyhmää siitä syystä että heillä on ostovoimaa.
Pinkki talous ilmestyi Yhdysvalloissa 1960-luvun puolivälissä. Talouslehti "Forbesin" mukaan arvio pinkin talouden koosta on maailmanlaajuisesti noin 4000 miljardia Yhdysvaltain dollaria.
Pinkkiin rahaan liittyen jotkin matkailualan yritykset merkitsevät palveluitaan ”homoystävällisiksi” tai we speak gay -tarroin. Suomalaisen Hannu Medinan mukaan Suomessa pinkki markkina on arvioitu marginaaliseksi ja toisaalta pinkin rahan houkutteluun on liittynyt pelkoa stigmasta.
Kenkämerkkien Vans ja Converse on arvioitu onnistuneen pinkin rahan houkuttelussa.
Hop (mixtape)

Hop () on Stray Kidsin ensimmäinen mixtape, joka julkaistiin 13. joulukuuta 2024 JYP Entertainmentin ja Republic Recordsin kautta. Mixtape sisältää yhtyeen Dominate World Tour -kiertueella esittämät soolokappaleet.
Alligaattorikala

 
Alligaattorikala ("Belonesox belizanus") on hammaskarppeihin kuuluva kalalaji. Lajia tavataan makeista vesistä Keski-Amerikassa.
Koko ja ulkonäkö.
Alligaattorikalakoiraat voivat kasvaa 12–15 cm pitkäksi ja naaraat ovat kookkaampia, suurimmillaan 20–22 cm pitkiä. Lajin ruumiinmuoto on hoikka, virtaviivaisen pitkänomainen ja pitkäkuonoinen. Kalan leuat ovat käyrät ja suussa on kaksi riviä hampaita. Alligaattorikalan selkäevä on ruumiin takaosassa, rintaevät ovat viuhkamaiset ja pyrstöevä on tasakärkinen tai pyöreähkö. Koiraan peräevän etuosa on muuttunut pitkäksi eväsiittimeksi. Alligaattorikala on ruskehtavan harmaa ja selkä on vatsaa tummempi. Ruumiissa on useita mustia pisteitä ja pyrstötyvessä on suurempi musta täplä. 
Levinneisyys ja elintavat.
Alligaattorikalan luontainen levinneisyysalue ulottuu Meksikosta Nicaraguaan. Lisäksi lajista esiintyy Floridassa elävä kanta, joka on peräisin vuonna 1957 lääketieteellisestä tutkimuslaitoksesta luontoon päästetyistä yksilöistä. Kala elää makeissa ja murtovesissä, kuten joissa, järvissä ja mangrovesoilla. Alligaattorikalat liikkuvat kasvillisuuden joukossa ja niiden ravintoa ovat kalat. Naaraat synnyttävät eläviä poikasia.
Nina Žižić

Nina Žižić (s. 20. huhtikuuta 1985 Nikšić, Montenegron ST, Jugoslavia) on montenegrolainen laulaja. Hän aloitti uransa vuonna 2004 osana Negre-yhtyettä. Žižić edusti Montenegroa yhdessä Who Seen kanssa vuoden 2013 Eurovision laulukilpailussa Malmössä kappaleella ”Igranka”. He esiintyivät kilpailun ensimmäisessä semifinaalissa, sijoittuivat sijalle 12 eivätkä näin edenneet finaaliin asti. Žižić edusti Montenegroa jälleen vuoden 2025 Eurovision laulukilpailussa Baselissa kappaleellaan ”Dobrodošli”. Hän esiintyi kilpailun toisessa semifinaalissa, sijoittui sijalle 16 eikä edennyt finaaliin.
Ura.
Joulukuussa 2012 Montenegron yleisradioyhtiö RTCG ilmoitti, että yhtye nimeltään Who See edustaisi Montenegroa vuoden 2013 Eurovision laulukilpailussa, joka järjestettiin Ruotsin Malmössä, yhdessä ”salaisen artistin” kanssa, joka myöhemmin paljastui olevan Žižić. Heidän kilpailukappaleensa oli nimeltään ”Igranka”. Kappale esitettiin ensimmäisessä semifinaalissa 14. toukokuuta 2013, mutta se sijoittui 12. sijalle 41 pisteellä eikä päässyt näin ollen finaaliin.
Vuonna 2021 Žižić oli yksi RTCG:n sisäisen tuomariston jäsen valitsemassa Montenegron edustajaa vuoden 2022 Eurovision laulukilpailuun Italian Torinoon.
Marraskuussa 2024 Žižić osallistui Montenegron kansallisena euroviisukarsintana toimivaan "Montesong 2024" -kilpailuun, jossa hän saavutti toisen sijan saaden eniten pisteitä raadilta ja neljänneksi eniten pisteitä yleisöltä. Kilpailun voitti NeonoeN-yhtye kappaleellaan ”Clickbait”. NeonoeN kuitenkin vetäytyi saamastaan oikeudesta edustaa Montenegroa vuoden 2025 Euroviisuissa, sillä yhtye oli rikkonut kilpailun sääntöjä esittäessään kilpailukappaleensa julkisesti vuonna 2023. Näin ollen Nina Žižićin ilmoitettiin olevan Montenegron edustaja vuoden 2025 Eurovision laulukilpailussa Sveitsin Baselissa. Hänen kilpailukappaleensa oli ”Dobrodošli”. Kappale esitettiin toisessa semifinaalissa, jossa se sijoittui 16. sijalle 12 pisteellä eikä päässyt finaaliin.
Dobrodošli

Dobrodošli (, ) on montenegrolaisen laulajan Nina Žižićin esittämä kappale, joka julkaistiin 10. marraskuuta 2024. Žižić kilpaili kappaleella Montenegron vuoden 2025 euroviisukarsinnassa "Montesong 2024" -kilpailussa sijoittuen toiseksi. Kilpailun voittaja NeonoeN vetäytyi oikeudestaan edustaa Montenegroa sääntörikkomuksen vuoksi ja täten Žižićin ilmoitettiin edustavan Montenegroa vuoden 2025 Eurovision laulukilpailussa Baselissa.
Dobrodošli ei edennyt finaaliin, kun se sai toisessa semifinaalissa 12 pistettä ja sijoittui viimeiseksi.
Karl C. Sandberg

Karl Christian Sandberg (7. maaliskuuta 1931 Salt Lake City, Utah – 26. huhtikuuta 2000 St. George, Utah) oli yhdysvaltalainen ranskan kielen tutkija, joka toimi Macalester Collegen professorina vuosina 1968–1992. Hänen kunniakseen nimettyä palkintoa jaetaan Macalester Collegen oppilaille, jotka ovat perehtyneet ranskalaiseen kulttuuriin ja filosofiaan. Hän kiinnostui ranskan kielestä toisen maailmansodan jälkeen tehtyään lähetystyötä myöhempien aikojen pyhien Jeesuksen Kristuksen kirkolle. Hän valmistui tohtoriksi vuonna 1960 Wisconsinin yliopistosta. Sittemmin hän opetti muun muassa Duke Universityssa, Arizonan ja Minnesotan yliopistoissa. Hänet tunnetaan oppikirjastaan "French for Reading: A Programmed Approach".
Gumdag

Gumdag on taajama ja entinen kaupunki Turkmenistanin Balkanin maakunnassa. Se sijaitsee Kaspianmeren alangolla 43 kilometriä maakunnan pääkaupungista Balkanabatista kaakkoon. Vuoden 2022 väestönlaskennan mukaan taajamassa oli 30 884 asukasta.
Paikkakunta on syntynyt vuonna 1948 avatun öljykentän yhteyteen. Nykyään öljyesiintymä on hyödynnetty lähes loppuun saakka. Gumdagin taajamasta tuli piirikuntatasoinen kaupunki vuonna 1992, ja vuonna 2022 se alennettiin Balkanabatin kaupunkialueeseen kuuluvaksi taajamaksi.
Gumdagin eteläpuolella sijaitsee Boýadagin mutatulivuori.
Martunis Sarbini

Martunis Sarbini (s. 2. toukokuuta 1997), joka tunnetaan nimellä Martunis, on entinen indonesialainen jalkapalloilija, joka pelasi hyökkääjänä. Hän nousi kuuluisuuteen vuonna 2005 selvittyään vuoden 2004 Intian valtameren maanjäristyksestä ja tsunamista sen jälkeen, kun joukko toimittajia löysi hänet vaeltelemasta rannalla.
Jalkapalloura.
Sporting Clube de Portugal värväsi Martunisin junioriakatemiaansa. Saatuaan polvivamman hyväntekeväisyysottelussa vuonna 2016 Martunis lopetti uransa.
Cham Wings Airlines

Cham Wings Airlines on syyrialainen lentoyhtiö. Se sai Syyrian siviili-ilmailuhallinnolta sertifikaatin 23. syyskuuta 2007 maan ensimmäisenä yksityisenä lentoyhtiönä. Se on yksi Issam Shammoutin yhtiöistä.
Ensimmäisen lentonsa Cham Wings Airlines teki Damaskoksesta Bagdadiin 20. marraskuuta 2007. Yhdysvallat ja Euroopan unioni kohdistivat pakotteita Cham Wings Airlinesiin, koska sen katsottiin syyllistyneen syyrialaisten palkkasotureiden kuljettamiseen, asekauppaan, huumeiden salakuljetukseen ja rahanpesuun Syyrian hallinnon hyväksi. Vuoden 2021 lopussa sitä syytettiin kuljetusten tarjoamisesta Minskiin siirtolaisille, jotka Valko-Venäjä sitten kuljetti Liettuan ja Puolan rajoille, mikä johti humanitaariseen kriisiin.
Kelloradio

Kelloradio on kellon ja radiovastaanottimen yhdistelmä, joka näyttää ajan ja laite voidaan asettaa soittamaan radiokanavaa haluttuna ajankohtana. Varsinaista syntyhistoriaa ei tunneta eikä siihen liittyviä patentteja ole löydetty, mutta kelloradion synty ajoitetaan 1940-luvulle. Kelloradiota edeltävä "Clok-Trola" oli olemassa 1930-luvulla.
Wiśniowiecki

Wiśniowiecki (Vyshnevetsky) oli Volyniasta kotoisin ollut Rurikin jälkeläisiin kuulunut ruhtinassuku, joka sammui Liettuan suurhetmaniin Michał Serwacy Wiśniowieckiin (1680–1744). Suvun tunnetuin jäsen oli Puola-Liettuan kuningas Michał Korybut Wiśniowiecki.
Ruhtinaallisen sukuhaaran jäsenistä merkittävimmät ovat:
Ostrozky

Ostrozky (puol. Ostrogski) oli Puola-Liettuan ajan huomattava ukrainalainen ortodoksinen ruhtinassuku. Useimmat tutkijat uskovat sen polveutuvan Rurikin dynastian Turiv-Pynsk -sukulinjasta. Suku on saanut nimensä Ostrohin kaupungin mukaan.
Suvun jäseniin kuuluvat muun muassa:
Saidnayan vankila

Saidnayan vankila (); on noin 30 kilometriä Damaskoksesta pohjoiseen Syyriassa sijaitseva vankila, joka toimi maan puolustusministeriön alaisuudessa. Operatiivisessa vastuussa oli sotilaspoliisi. Vankila koostuu kahdesta rakennuksesta.
Saidnayan vankila sai huomiota kidutuksesta vuonna 2008 vankilakapinan jälkimainingeissa. Syyrian sisällissodan alettua vankilaan sijoitettiin sekä hallinnon rauhanomaisia vastustajia että sotilashenkilöstöä, jota epäiltiin hallinnon vastustuksesta. Amnestyn mukaan vankilassa käytettiin kidutusta rankaisu- ja nöyryytysmenetelmänä. Vuonna 2017 Yhdysvallat kertoi saaneensa todisteita Saidnayan vankilaan tehdystä uudesta krematoriosta, jonka tarkoitus oli hävittää sisällissodan aikana hirtettyjen tuhansien vankien ruumiita. 8. joulukuuta 2024 uutisoitiin vankien vapautumisesta Bašar al-Assadin hallinnon kaaduttua. Reuters luonnehti Saidnayan vankilaa maan “ehkä pahamaineisimmaksi”.
Noah Steen

Noah Steen (s. 16. elokuuta 2004 Oslo, Norja) on norjalainen jääkiekkoilija. Hänen pelipaikkansa on laitahyökkääjä ja hän laukoo vasemmalta. Steen edustaa SHL-joukkue Örebro HK:ta. Hänellä on sopimus joukkueen kanssa kauden 2026–2027 loppuun saakka.
Steenin kasvattajaseura on Manglerud Star. NHL-joukkue Tampa Bay Lightning varasi Steenin seitsemännellä kierroksella 199. varausvuorolla . Steen on pelannut 24 SHL:n runkosarjan ottelua. Näissä otteluissa hän on tehnyt kolme maalia ja yhden syötön eli neljä syöttöä. Steen kuului Norjan joukkueeseen Suomen ja Latvian MM-kilpailuissa 2023 ja Tšekin MM-kilpailuissa 2024. Uran tilastot päivitetty 8. joulukuuta 2024.
Timi Teuho-Markkola

Timi Teuho-Markkola (s. 15. syyskuuta 2005 Nokia) on suomalainen jääkiekkoilija, joka edustaa SM-liigajoukkue Tampereen Ilvestä. Hän on pelipaikaltaan oikea laitahyökkääjä. Teuho-Markkola pelaa pääasiassa seuran U20-joukkueessa.
Ura.
Teuho-Markkola on HC Nokian kasvatti. Hän siirtyi C-juniori-ikäisenä Tapparaan. Kaudella 2021–2022 Teuho-Markkola voitti U18 SM-pronssia. Kaudella 2022–2023 hän voitti toimi Tapparan U18-joukkueen sisäisen piste-, maali- ja syöttöpörssin tehoilla 22+31=53, joilla Teuho-Markkola sijoittui U18 SM-sarjan pistepörssissä seitsemänneksi. Kauden 2023–2024 päätteeksi hän voitti U20 SM-pronssia.
Kaudella 2024–2025 Teuho-Markkola debytoi SM-liigassa, jossa hän pelasi kaksi runkosarjaottelua ilman tehopisteitä. Teuho-Markkola teki liigadebyyttinsä 7. joulukuuta 2024 vieraissa Hämeenlinnan Pallokerhoa vastaan, kun Tappara kärsi useista poissaoloista. Hänet merkittiin vain kolmella täydellä ketjulla ketjulla otteluun lähteneen joukkueen nelosketjuun yhdessä Verneri Ahosen kanssa. Teuho-Markkola sai ottelussa jääaikaa 4.59 minuuttia.
Teuho-Markkola siirtyi kaudeksi 2025–2026 Tampereen Ilveksen U20-joukkueeseen. Hänet nostettiin kesällä 2025 myös seuran SM-liigajoukkueen harjoitusrinkiin. Teuho-Markkola teki ensimmäisen miesten pääsarjamaalinsa Mestarien liigan toisella kierroksella 30. elokuuta 2025 vieraissa pohjoisirlantilaista Belfast Giantsia vastaan. SM-liigassa hän avasi maalitilinsä kahdella osumalla 14. marraskuuta 2025 entistä seuraansa Tapparaa vastaan. Teuho-Markkolan toinen maali jäi Ilveksen voittomaaliksi, kun joukkue voitti ottelun lukemin 4–2. Hän keräsi teholukeman +3. Ville Koistinen valitsi Teuho-Markkolan ottelun Alumnien tähtien ykköstähdeksi.
Muuta.
Teuho-Markkolan pikkuveli Roni pelaa puolustajana Tapparan U20-joukkueessa. Veljesten isä on iskelmälaulaja ja vuoden 1996 tangokuningas Tomi Markkola ja äiti laulajana tunnettu Virve Parkkonen (nyk. Teuho-Markkola). Laulaja Pete Parkkonen sekä laulaja, lauluntekijä ja tuottaja Ville Parkkonen (taitelijanimeltään Ville Eetvartti) ovat heidän enojaan.
Bäherden

Bäherden (vuosina 2003–2018 "Baharly") on kaupunki ja samannimisen piirikunnan hallinnollinen keskus Ahalin maakunnassa Turkmenistanissa. Se sijaitsee Kopetdagvuorten juurella 100 kilometriä Aşgabatista luoteeseen. Vuoden 2022 väestönlaskennan mukaan kaupungissa oli 37 588 asukasta.
Bäherdenin kautta kulkee Aşgabatin ja Türkmenbaşyn välinen maantie ja rautatie. Kaupungissa on puuvilla-, elintarvike- ja tekstiiliteollisuutta. Ympäröivällä maaseudulla viljellään viljaa, puuvillaa ja viinirypäleitä sekä harjoitetaan karjanhoitoa. 
Bäherden on tunnettu varsinkin matoistaan. Lähistöllä sijaitsevat Köwatan luola maanalaisine järvineen sekä keskiaikainen Zengi Baban mausoleumi.
Bratsbergin kirkko

Bratsbergin kirkko () on Trondheimin kunnassa Norjassa sijaitseva puinen ristikirkko vuodelta 1850.
Kirkko on hirsirakenteinen ristikirkko, jonka torni on lännessä ja suorakulmainen kuori idässä. Kirkkoa laajennettiin vuonna 1905 ja kunnostettiin vuosina 1972 ja 2016. Siellä on noin 220 istumapaikkaa. Sisätiloissa on kolmeen kirkkosiipeen sijoitetut pylväsgalleriat. Saarnastuoli on kuorin oikealla reunalla ja on peräisin kirkon valmistumisajalta. Kirkossa on kolmiosainen alttari, jonka keskellä on kuva Kristuksen taivaaseenastumisesta.
Kirkkoa ympäröi 6 hehtaarin laajuinen hautausmaa, jolla sijaitsee kellotapuli. Kirkon länsipuolella on myös kirkon toimistotilat.
Havsteinin kirkko

Havsteinin kirkko () on Trondheimin kunnassa Norjassa sijaitseva kivinen pitkäkirkko vuodelta 1857.
Ilenin kirkko

Ilenin kirkko () on Trondheimin kunnassa Norjassa sijaitseva kivinen ristikirkko vuodelta 1889.
Strindan kirkko

Strindan kirkko () on Trondheimin kunnassa Norjassa sijaitseva puinen pitkäkirkko vuodelta 1900.
Tillerin kirkko

Tillerin kirkko () on Trondheimin kunnassa Norjassa sijaitseva puinen pitkäkirkko vuodelta 1901.
Lademoenin kirkko

Lademoenin kirkko () on Trondheimin kunnassa Norjassa sijaitseva kivinen pitkäkirkko vuodelta 1905.
Ranheimin kirkko

Ranheimin kirkko () on Trondheimin kunnassa Norjassa sijaitseva kivinen pitkäkirkko vuodelta 1933.
Fjellseterin kappeli

Fjellseterin kappeli () on Trondheimin kunnassa Norjassa sijaitseva puinen pitkäkirkko vuodelta 1933.
Vuollerim

Vuollerim on taajama Jokimukan kunnassa Norrbottenin läänissä Lapin historiallisessa maakunnassa Ruotsissa. Taajamassa oli 591 asukasta vuoden 2023 lopussa.
Vuollerimista on löydetty kivikautinen asuinpaikka ja siellä sijaitsee arkeologinen museo.
Porjus

Porjus (luulajansaameksi "Bårjås") on taajama Jokimukan kunnassa Norrbottenin läänissä Lapin historiallisessa maakunnassa Ruotsissa. Taajamassa oli 256 asukasta vuoden 2023 lopussa.
Porjuksen vesivoimala Luulajanjoessa on perustettu vuonna 1915. Se tuottaa vuodessa noin 1,2 terawattituntia sähköä.
Jakob Hellman

Jakob Hellman (s. 20. lokakuuta 1965 Tukholma) on ruotsalainen muusikko. Hänen läpimurtonsa oli vuonna 1989 ilmestynyt esikoisalbumi "...och stora havet", jolta suuriksi menestyskappaleiksi nousivat "Vara vänner" ja "Hon har ett sätt". Hellman voitti samana vuonna vuoden miespuolisen rockartistin Grammis-palkinnon. Hellman vetäytyi pian tämän jälkeen julkisuudesta ja on tehnyt ajoittaisia paluita. Vuonna 2021 hän julkaisi toisen albuminsa, "Äntligen borta". Vuonna 2020 Hellman osallistui "Så mycket bättre" -televisio-ohjelmaan. 
Yksityiselämä.
Hellman on syntynyt Tukholmassa, mutta hän varttui Vuollerimissa Ruotsin Lapissa. Hän asuu Mallorcalla vaimonsa ja kahden poikansa kanssa.
Pertti Kultalahti

Pertti Pekka Tapani Kultalahti (12. joulukuuta 1949 Lappajärvi – 24. kesäkuuta 2019 Hyvinkää) oli suomalainen toimittaja ja kirjailija.
Kultalahti työskenteli toimittajana 1970-luvun puolivälistä lähtien muun muassa "Keski-Uusimaa"- ja "Tuusulanjärven Viikkouutiset" -lehdissä. 2000-luvun alusta lähtien Kultalahti toimi vapaana kirjailijana. Hän on julkaissut muun muassa sukulaisensa runoilija ja kirjailija Santeri Mäkelän elämään pohjautuvan romaanitrilogian.
Jokkmokks-Jokke

Jokkmokks-Jokke (oik. Bengt Djupbäck, synt. "Bengt Simon Johansson"; 25. toukokuuta 1915 Djupbäck, Vuollerim – 15. kesäkuuta 1998 Nacka) oli ruotsalainen laulaja. Hän oli alun perin metsä- ja rautatietyöläinen ja aloitti taiteilijauransa 1950-luvulla. Läpimurtohittinsä "Gulli-Gullanin" (1963) jälkeen hänestä tuli 1960- ja 1970-luvuilla suosittu radio- ja televisioesiintyjä sekä kiertueartisti. Joitakin laulujaan hän myös sävelsi itse. Jokkmokks-Jokken suosioon vaikutti hänen tapansa lahjoittaa palkkioitaan hyväntekeväisyyteen ja esiintyä muun muassa vanhainkodeissa. Hän joutui kuitenkin vetäytymään julkisuudesta lukuisten terveysongelmien ja auto-onnettomuuden takia. Jokimukan kunnan Porsin kylässä sijaitsee Jokkmokks-Jokkelle omistettu museo, joka on auki kesäisin.
Vanha työväenliike

Vanhalla työväenliikkeellä tarkoitetaan Suomen työväenliikkeen varhaisvuosia 1890-luvun puolivälistä vuoden 1918 sisällissodan päättymiseen eli aikaa ennen kuin yhtenäinen työväenliike jakaantui sosialidemokraatteihin ja kommunisteihin. Vanha työväenliike rajataan yleensä vuosiin 1895–1918.
Suomalaisen työväenliikkeen varhaisin suuntaus oli 1880-luvun jälkipuoliskolla syntynyt wrightiläinen työväenliike, joka oli kuitenkin porvarillinen ja sen tarkoituksena oli lähinnä pitää työväestö erossa radikaaleista sosialistisista ajatuksista. Seuraavan vuosikymmenen alussa sosialismi alkoi saada jalansijaa Suomen työväenyhdistyksissä, ja vuosien 1895–1896 lakkoliikehdinnän myötä työantajaosapuoli syrjäytettiin lopullisesti niiden johdosta. Vuonna 1899 työväenliike järjestäytyi Suomen Työväenpuolueeeksi, joka puolestaan hyväksyi vuoden 1903 puoluekokouksessaan niin sanotun Forssan ohjelman ja vaihtoi samalla nimensä Suomen Sosialidemokraattiseksi Puolueeksi. Suomen vanha työväenliike kehittyi sortovuosien aikana suomalaisuusliikkeen rinnalla. Työväenliike osallistui omalta osaltaan suomalaisen yhteiskunnan muovaamiseen, jonka vuoksi siitä tuli kansainvälisesti verrattuna kansallismielinen, eikä siitä syntynyt muiden Euroopan maiden tapaan valtionvastaista voimaa. Vanhan työväenliikkeen keskeisiä vaikuttajia olivat muun muassa N. R. af Ursin, A. B. Mäkelä, Matti Kurikka, Eetu Salin, J. K. Kari, Edvard Valpas, Taavi Tainio, Yrjö Mäkelin, Hilja Pärssinen ja Sulo Vuolijoki. 
Kulttuurilla ja erityisesti kirjallisuudella oli vanhassa työväenliikkeessä suuri merkitys. Ennen sisällissotaa Suomen työväentaloilla toimi yli tuhat pientä kirjastoa, jonka ohella kymmenillä paikkakunnilla toimi työväen omia kirjakauppoja. Raoul Palmgrenin mukaan työväenliikkeessä vaikutti ennen sisällissotaa lähes 170 kirjailijaa. Heistä merkittävimpiä olivat muun muassa Kaarle Halme, Arvid Mörne, Elvira Willman, Yrjö Sirola, Hilda Tihlä, Konrad Lehtimäki, Kasperi Tanttu, Yrjö Mäkelin, Hilja Pärssinen, Kössi Kaatra, Kaarle Halme, Ture Janson, Santeri Mäkelä, Aku Päiviö ja Moses Hahl.
Karin kampus

Karin kampus on loppuvuodesta 2024 valmistunut rakennuskokonaisuus Raumalla Aittakarinkadulla. Kampuksella on Hj. Nortamon peruskoulu, kansalaisopisto, kuvataide- ja teatterikoulut, musiikkiopisto, nuorison kokoontumistila, Rauman uusi uimahalli sekä liikuntahalli, jonka katsomokapasiteetti on 804 henkilöä. Rakennuksessa on noin 200 paikkainen konserttisali. Hanke alkoi vuonna 2018 ja rakentaminen keväällä 2021.
Movilă

Movilă on moldovalainen bojaarisuku. Sen ensimmäinen nimeltä tunnettu jäsen, josta suku polveutuu, oli nimeltään Cosma (k. 1513). Hänellä oli juomanlaskijan kunniavirka ruhtinaan hovissa. Hänen poikansa Dragotă Movilă oli Ioan ja Vascan Movilăn isä, jotka perustivat kaksi eri Movilăn sukulinjaa, joiden vaiheet myöhemmin erosivat toisistaan. Näistä kahdesta Ioan Movilăn sukuhaara oli merkittävämpi. Hän ​​oli rahastonhoitaja ja myöhemmin Moldavian kansleri ja oli avioliitossa Moldavian ruhtinas Petru IV Rareşin tyttären kanssa. Hänestä polveutuvat sukuun kuuluvat Moldavian ja Valakian ruhtinaat sekä ukrainalainen metropoliitta Petro Mohyla.
Syyrian arabitasavalta (1963–2024)

Syyrian arabitasavalta () oli arabisosialistisen Baath-puolueen hallitsema valtio nykyisen Syyrian alueella vuosia 1963–2024. Baathistit toteuttivat vallankaappauksen vuonna 1963, minkä johdosta Syyrian toinen tasavalta lakkasi olemasta. Vuosina 1971–2024 valtiota hallitisivat Hafiz al-Assad ja Bašar al-Assad. 
Irakin tasavallan ohella Syyrian arabitasavalta on toinen kahdesta baathistisesta valtiosta, joita on ollut olemassa. Kun Irak oli baathistinen 35 vuotta vuosina 1968–2003, oli Syyria puolestaan baathistinen yli 60 vuotta, vuosina 1963–2024.
Víctor Bernárdez

Víctor Salvador Bernárdez Blanco (s. 24. toukokuuta 1982 La Ceiba, Honduras) on hondurasilainen ammattilaisuransa päättänyt jalkapalloilija, pelipaikaltaan keskuspuolustaja. Hän on pituudeltaan 187-senttimetrinen.
Bernárdez aloitti uransa hondurasilaisjoukkueissa ja voitti Motaguan kanssa Hondurasin pääsarjan kautena 2006–2007. Hän siirtyi Belgiaan pariksi vuodeksi ja voitti Anderlechtin kanssa Belgian pääsarjamestaruuden kaudella 2009–2010. Hän siirtyi uransa viimeisiksi vuosiksi Yhdysvaltoihin MLS-liigaan ja saavutti San Jose Earthquakesin kanssa MLS Supporters’ Shieldin voiton kaudella 2011–2012. Hän pelasi MLS-liigassa 162 ottelua, joka oli selvästi enemmän kuin missään muussa liigassa.
Bernárdez liittyi Hondurasin A-maajoukkueeseen maaliskuussa 2004 ja pelasi joukkueessa 85 ottelua, joissa teki neljä maalia. Hän kuului joukkueen kokoonpanoon MM-kilpailuissa 2010 ja 2014.
Luis Garrido

Luis Fernando Garrido (s. 5. marraskuuta 1990) on hondurasilainen jalkapalloilija, pelipaikaltaan puolustava keskikenttäpelaaja. Hän on pituudeltaan 175-senttimetrinen.
Garrido on edustanut seurajoukkuetasolla lukuisia joukkueita, niistä kuitenkin merkittävimpänä Olimpiaa. Hän voitti joukkueen kanssa neljästi Hondurasin pääsarjamestaruuden. Hän liittyi Hondurasin A-maajoukkueeseen lokakuussa 2012 ja pelasi joukkueessa 46 ottelua. Hän edusti joukkuetta MM-kilpailuissa 2014 ja kesäolympialaisissa 2012.
Sumiainen (järvi)

Sumiainen eli Sumiaisjärvi on Äänekoskella entisen Sumiaisten kunnan alueella sijaitseva Keiteleen järvimäinen allas.
Sumiaista kutsutaan usein järveksi, mutta viranomaistiedoissa se luetaan Ala-Keiteleen osaksi. Sumiaisen pinta on samalla korkeudella (99,5 metriä mpy.) kuin Keiteleen, ja niitä yhdistää lyhyt Kuokanjoki.
Nimi.
Sumiaisen eli Sumiaisjärven nimen taustalla on todennäköisesti sana ’sumu’ tai ’sumea’, viitaten järvisen seudun sumuisuuteen. Sumiaisten kylä ja kunta on nimetty järven mukaan. Ensimmäinen maininta nimestä (muodossa "Sumiais") on vuodelta 1442. Järven vanhoja rinnakkaisnimiä ovat "Iso-Vanki" ja "Vanginselkä".
Maantietoa.
Sumiaisen pinta-ala on 7,41 neliökilometriä. Se sijaitsee Keiteleen kaakkoisosassa, ja sen erottaa muusta Keiteleestä Kuokanniemen sekä toisen nimettömän niemekkeen muodostama kannas, jonka keskeltä Kuokanjoki kulkee. Sumiaisten kirkonkylä sijaitsee järven luoteispäässä, ja pienempiä asutuksen keskittymiä ovat Mäkelänkylä lännessä sekä Taipaleenkylä idässä lähellä Konneveden rajaa. Järvessä on yhdeksän saarta, joista suurin on Haapasaari sen keskiosassa. Haapasaari on myös saarista ainoa, jossa on loma-asuntoja.
Luontoarvoja.
Järven eteläpäässä Kytänlahden ja Kolunlahden välissä sijaitseva Kytänneva muodostaa läheisen Kalajärven kanssa 209 hehtaarin laajuisen Natura 2000 -suojelualueen. Kytänneva on nimensä mukaisesti tyypiltään tulvavaikutteista nevaa, mutta suon läpi kulkevan Kolunjoen ympärillä on myös rämettä. Suota on ojitettu jonkin verran Kolunjoen suunnalta, josta huolimatta alue ei ole juurikaan kuivunut.
Sumiaiseen on istutettu taimenta. Koska sen ja Keiteleen välillä on esteetön yhteys, suurin osa istutetuista taimenen poikasista on vaeltanut varsinaisen Keiteleen puolelle.
Vesistösuhteet.
Järveen laskee idästä Kalajärven laskujoki Myllyjoki, etelästä Lahnasen laskujoki Kolunjoki sekä lännestä Ilojärven laskujoki Ilojoki. Sumiaisen vedet laskevat Keiteleeseen noin 3,5 metrin pituista Kuokanjokea pitkin.
Uhma (vuoden 2025 elokuva)

Uhma on Visa Koiso-Kanttilan ohjaama suomalainen draamaelokuva, joka tuli ensi-iltaan helmikuussa 2025.
Reeta Ruotsalaisen käsikirjoittama elokuva kertoo isänsä menettäneestä Vilmasta, joka joutuu nuorisokotiin. Vilma ei alistu nuorisokodin henkilökunnan ylläpitämään ankaraan kuriin ja järjestykseen vaan ottaa hatkat. Elokuvassa Vilmaa esittää Ona Huczkowski.
Elokuvan taustalla on Koiso-Kanttilan tekemä ennakkotutkimus lastensuojelulaitosten ongelmista, minkä pohjalta syntyi Ylelle kahdeksanosainen radiodokumenttisarja "Huostassa."
Elokuva kuvattiin suureksi osaksi Salossa. Elokuvan on tuottanut Rabbit Films ja sen levittää elokuvateattereihin B-Plan Distribution.
Lauri Lyytikäinen

Lauri Fredrik Lyytikäinen (21. helmikuuta 1875 Kuopio – 22. huhtikuuta 1952 Helsinki) oli suomalainen graafisen alan yritysjohtaja ja toimialan yritysten edustaja. 
Henkilöhistoria.
Lyytikäisen vanhemmat olivat perämies Matti Lyytinen ja Briitta Kristiina Lackström ja puoliso vuodesta 1913 Elli Einiö. Hän opiskeli ja harjoitteli graafista alaa Suomessa ja ulkomailla ja toimi Oy Kauppakirjapainon faktorina 1900–1907 ja Otavan kirjapainon johtajana 1907–1917. Suomen graafillisen teollisuuden harjoittajain liiton ja Suomen kirjansitomoiden omistajien liiton asiamies Lyytikäinen oli vuodesta 1917. Hän oli myös edellisen johtokunnan jäsen 1907–1917 ja jälkimmäisen johtokunnan jäsen 1911–1917, minkä lisäksi hänellä oli useita muita luottamustehtäviä. Lyytikäinen myös toimitti "Graafillisen teollisuuden tiedonantoja" -julkaisua vuodesta 1917.
Sanat jää ilmaan

 
Sanat Jää Ilmaan on Tuure Kilpeläisen kymmenes studioalbumi. Se julkaistiin 27. lokakuuta 2023. Albumilta julkaistiin vuoden 2023 aikana kolme singleä: Kaikki mihin oot tottunut, Astronautit ja Matkalla kotiin. KUUMAA-yhtyeen Johannes Brotheruksen tuottamalla albumilla on otettu inspiraatiota Billie Eilishistä David Bowieen.
Draivi

Draivi Media Oy on suomalainen markkinointiyritys, joka on perustettu 2012. Yritys keskittyy finanssiteknologian saralla tulosperusteiseen markkinointiin. Yrityksen ydintoimintaa ovat muun muassa verkossa tapahtuva lainamarkkinointi ja laadukkaiden liidien tuottaminen asiakkailleen.
Draivi on perustettu Helsingissä, jossa sen pääkonttori toimii edelleen. Sen lisäksi sillä on sivukonttori Turussa. Draivi vaikuttaa kansainvälisesti useassa maassa, mukaan lukien Suomessa, Ruotsissa, Tanskassa, Norjassa, Saksassa, Espanjassa Meksikossa ja Etelä-Afrikassa.
Draivilla on yhteensä 4 400 000 rekisteröitynyttä käyttäjää ja 1 790 000 kuukausittaista käyttäjää. Draivin liikevaihto oli vuonna 2023 noin 17,1 miljoonaa euroa. Draivilla on 26 täysipäiväistä työntekijää ja yrityksen toimitusjohtajana toimii Ville Kymäläinen.
Draivin liiketoimintaperiaatteena on yhdistää yritykset ja potentiaaliset asiakkaat tehokkaasti digitaalisen markkinoinnin keinoilla hyödyntäen omistamaansa portfoliota, joka sisältää useita tuotemerkkejä. Ne keskittyvät pääasiassa verkossa tapahtuvaan lainamarkkinointiin, mutta myös sähköön ja muihin aloihin.
Draivin omistamat verkkomedia-alustat.
Vuonna 2024 Draivilla on yli 10 tuotemerkkiä, joista tärkeimmät ovat seuraavat:
Arkadia Rahoitus, Top5Credits, Komparate, Arcadiafinans (Ruotsi), Financiar24 (Espanja), Arcadia Finance (Etelä-Afrikka) ja Finan (Meksiko).
Tunnustukset.
Draivi on listattu Euroopan nopeimmin kasvavien yritysten joukkoon vuonna 2024 muun muassa Financial Timesin artikkelissa.. Samana ja sitä seuraavina vuonna Draivi valittiin Fintech Farmin 20 suurimman Suomen fintech-yrityksen joukkoon.
Draivin teettämät tutkimukset.
Draivi on julkaissut raportteja ja analyysejä taloudellisista teemoista hyödyntäen omistamaansa kuluttajadataa. Draivi julkaisi Arkadia Rahoituksen tuotemerkin alle laajan kyselytutkimukseen perustuvan raportin kuluttajien taloudellisesta tilanteesta 2024. Arkadia Rahoituksen sivuston mukaan dataa on saatavilla medialle ja tutkijoille.
Vuonna 2024 toteutettu tutkimus kartoitti suomalaisten tyytyväisyyttä omaan taloudelliseen tilanteeseensa ja hallituksen taloudenhoitoon. Tutkimuksessa tarkasteltiin myös kuluttajien taloudellisten resurssien muutoksia, rahoitustuotteiden käyttöä ja kuluttajien odotuksia tulevaisuuden taloudesta.
Tutkimustulokset osoittivat, että suomalaisten taloudellinen tilanne on heikentynyt merkittävästi viimeisen vuoden aikana. Kuluttajat ilmaisivat kasvavaa huolta omasta ja yleisestä taloudellisesta tilanteesta tulevaisuudessa. Suurin osa vastaajista joutui tiukentamaan budjettiaan, ja monilla oli käytettävissään vain vähän rahaa välttämättömien menojen jälkeen.
Kysely antoi myös tietoa kuluttajien muuttuneesta kulutuskäyttäytymisestä. Suomalaiset käyttivät aiempaa harkitummin rahoitustuotteita, mikä heijasti heidän pyrkimyksiään sopeutua taloudellisiin haasteisiin. Tulokset korostavat suomalaisten talouden hallinnan merkitystä epävarmassa taloustilanteessa.
Koston enkeli (vuoden 2024 elokuva)

Koston enkeli on Keke Soikkelin ohjaama ja käsikirjoittama suomalainen kauhuelokuva, joka sai ensi-iltansa joulukuussa 2024. 
Elokuvassa maalta rauhaa hakevat nuoret naiset törmäävät salaperäisen muinaiskultin menoihin. Elokuvan ikäraja on 16 vuotta.
Elokuva on Soikkelin toinen elokuvateatterilevityksen saanut kauhuelokuva heikon vastaanoton saaneen "Tuomion saaren" ohella. "Koston enkeliä" on kuvattu Kouvolassa, Kuusankoskella, Korialla ja Iitissä.
Elokuvassa näyttelevät muun muassa Vivi Wahlström, Karoliina Tuominen ja Hannele Lauri.
Elokuvan on tuottanut Nordic Films ja sen levittää elokuvateattereihin Kuusan Kino.
Vastaanotto.
"Helsingin Sanomien" elokuvakriitikko Tero Kartastenpää kirjoitti elokuvasta: "Koston enkeli kauhistuttaa ainoastaan huonoudellaan". Hän antaa elokuvalle yhden tähden, "koska nollaa ei voi antaa".
"Episodin" Hannu Liekso totesi elokuvasta, että "Käsikirjoitus on täysin harrastelijatasoa. Vaikka hyväksyisikin sen sisäisen maailman, pitäisi joku punainen lanka logiikassa säilyttää. Näin ei todellakaan ole. Se pomppii asiasta toiseen oudosti, tapahtumat ja hahmot on huonosti motivoitu. Dialogi on kammottavan kökköä eikä millään tapaa luontevaa. Näyttelijäohjaus on vajavaista ja jopa elokuvan pari ammattilaista on laitettu ylinäyttelemään. Kaikista muista paistaa täydellinen osaamattomuus ja kankeus, mitä tulee ilmaisuun. Niin kutsutut kauhuelementit ovat kliseisiä ja tuskin pelottaisivat edes esikoululaista."
"Film-O-Holicin" Esa Karell oli sitä mieltä, että elokuvaa "vaivaa yliyrittäminen. Aivan kuin tekijät haluaisivat vääntää rautalangasta osaavansa tehdä ’oikeaakin’ elokuvaa sen sijaan, että tekisivät sitä, mistä itse nauttivat ja minkä he hallitsevat." Näyttelijätyötä Karell kehui: "Näyttelijöistä Hannele Lauri vetää mainiosti häijyn kylä-äidin roolin. Samoin Vivi Wahlström pääosan Niinana parantaa juoksuaan loppua kohden. Selvästi mukavaa vähän ylirevitellä roolissa, jossa lienee ollut tarkoituskin lipsua koomisuuden puolelle."
"Turun Sanomien" Henri Rehnström puolestaan luonnehtii elokuvaa enemmän "Kummeliksi" kuin vakavasti otettavaksi kauhuelokuvaksi.
Kivijärvi (Tuusniemi)

Kivijärvi on rannoiltaan alava järvi Tuusniemellä Pohjois-Savossa. Sen pinta-ala on 96 hehtaaria. Etäisyys Kuopiosta on 52 kilometriä kaakkoon.
Maantiede.
Kivijärven suurin ulottuvuus kaakon Jokilahden perukasta luoteen Luodelahden perukkaan on noin 1,6 kilometriä. Lounaassa sijaitsee suultaan avoin Leväkkölahti ja sen itäpuolella on nimetön lahti. Noin kymmenesosa Kivijärvestä on vähintään kymmenen metriä syvä. Syvät kohdat eivät muodosta yhtenäistä vyöhykettä. Syvin alue, runsaat 18 metriä, sijaitsee järven lounaisosassa.
Kivijärven suurin saari on runsaan hehtaarin laajuinen Suurisaari. Se sijaitsee varsin keskellä järveä ja sen korkein kohta on runsaat kymmenen metriä järvenpinnan yläpuolella. Kivijärven rantamaa on varsin alavaa: 125 metrin korkeuskäyrä kulkee paikka paikoin yli sadan metrin päässä rantaviivasta. Kivijärven länsipuolitse kulkee maantie 542.
Kivijärveen laskee pohjoisesta Kalettomanlammelta (126,0 metriä merenpinnan yläpuolella) nimetön tulouoma. Kivijärven lasku-uoma on Välijoki, joka virtaa etelään Syväjärveen (113,1 metriä mpy).
Kivijärven vesitilavuus on 4 652 000 kuutiometriä.
Kivijärvi (04.273.1.115) kuuluu Suvasveden alueeseen (04.273), joka on kolmannen jakovaiheen vesistö Vuoksen vesistössä (04). Toinen jakovaihe on Kallaveden alaosan alue (04.27) ja ensimmäinen on Haukiveden–Kallaveden alue (04.2). Suvasveden alueeseen kuuluu 304 vähintään hehtaarin laajuista vakavettä.
Eira Jauckens

Eira Marita Jauckens (16. syyskuuta 1938 Kokkola – 28. elokuuta 2015 Helsinki) oli suomalainen näyttelijä ja teatteriohjaaja.
Ura.
Eira Jauckens syntyi työnjohtaja Pollux Jonas Halvdan Jauckensin ja tuotantopäällikkö Helga Alina Luukkosen tyttäreksi. Hänen puolisonsa Aarre Karén ja Rolf Labbart olivat molemmat näyttelijöitä.
Jauckens kävi Suomen teatterikoulun 1956–1959. Hänet kiinnitettiin Jyväskylän työväen teatteriin 1959–1961, minkä jälkeen hän näytteli Kotkan kaupunginteatterissa 1961–1965. Jauckens aloitti pitkän kautensa Helsingin kaupunginteatterissa vuonna 1965.
Jauckensin roolitehtäviä olivat muun muassa Winnie ("Annie mestariampuja"), Viola ("Loppiaisaatto"), Ellen ("Täällä Pohjantähden alla"), Edith ("Kultainen vasikka") ja Oili ("Sano Oili vaan"). Hän ohjauksiinsa lukeutuvat muun muassa näytelmät "Seitsemän tyttöä", "Kauppa-Lopo", "Vanhan miehen kesä" ja "Eros ja Psykhe".
Teatterityönsä ohella Jauckens näytteli muutamassa suomalaisessa elokuvassa, kuten Amelien roolin Ritva Nuutisen elokuvassa "Toverukset" (1975).
Johnny Palacios

Johnny Palacios (s. 20. joulukuuta 1986 La Ceiba, Honduras) on hondurasilainen ammattilaisuransa päättänyt jalkapalloilija, pelipaikaltaan keskuspuolustaja. Hän on pituudeltaan 182-senttimetrinen.
Palacios edusti koko ammattilaisuransa Olimpiaa vuodet 2003–2019 ja voitti joukkueen kanssa kahdeksan kertaa Hondurasin pääsarjamestaruuden. Hän liittyi Hondurasin A-maajoukkueeseen heinäkuussa 2009 ja pelasi joukkueessa 42 ottelua. Hän edusti joukkuetta MM-kilpailuissa 2010 ja kesäolympialaisissa 2016.
Lulu (Tuula Amberlan albumi)

Lulu on suomalaislaulaja Tuula Amberlan esikoisalbumi, joka julkaistiin syyskuussa 1984. Levyn nimikappale ”Lulu” saavutti suuren suosion ja oli parhaimmillaan 50 hittiä -ja singlemyyntilistojen ykkössijalle. Muita levyn tunnettuja kappaleita ovat ”Lona” ja ”Tyttö kampaa märkää tukkaa”, joka on käännös kappaleesta ”Maman, papa”.
Albumin kansikuva otettiin Helsingin yössä. Kansikuvan otti Erik Uddström ja sen suunnittelijana sekä toteuttajana toimi graafikko Tapsa Rantanen. Rantanen on muisellut, että he kiertelivät Amberlan ja Uddströmin kanssa öisessä Helsingissä etsien hyvää paikkaa kuvan otolle. Amberla oli edellisenä päivänä ollut pienessä auto-onnettomuudessa ja hänellä oli paha päänsärky niskan venähdyksen lisäksi. Rantasen mukaan hän kesti kuvaustilanteen ”ihan kiitettävästi”.
Albumi julkaistiin Ensio Musicin Selecta-levymerkillä vinyylilevynä ja C-kasettina syyskuussa 1984. CD-levynä albumi julkaistiin ensimmäisen kerran vuonna 1989. Albumi on julkaistu CD-levynä kahdesti.
Kappaleet.
Kaikkien kappaleiden sovitukset Ilpo Murtojärvi.
B-puoli.
Lähteet:
Tekijät.
Muusikot.
Lähde:
Tuotanto.
Lähde:
Leiran kappeli

Leiran kappeli () on Trondheimin kunnassa Norjassa sijaitseva puinen pitkäkirkko vuodelta 1898.
Heimdalin kirkko

Heimdalin kirkko () on Trondheimin kunnassa Norjassa sijaitseva kivinen pitkäkirkko vuodelta 1960.
Tempen kirkko

Tempen kirkko () on Trondheimin kunnassa Norjassa sijaitseva kivinen pitkäkirkko vuodelta 1960.
Byåsenin kirkko

Byåsenin kirkko () on Trondheimin kunnassa Norjassa sijaitseva kuusikulmainen tiilikirkko vuodelta 1974.
Charlottenlundin kirkko

Charlottenlundin kirkko () on Trondheimin kunnassa Norjassa sijaitseva tiilinen pitkäkirkko vuodelta 1973.
Rosenborgin kappeli

Rosenborgin kappeli () on Trondheimin kunnassa Norjassa sijaitseva kivikirkko vuodelta 1974.
Strindheimin kirkko

Strindheimin kirkko () on Trondheimin kunnassa Norjassa sijaitseva tiilikirkko vuodelta 1979.
Kolstadin kirkko

Kolstadin kirkko () on Trondheimin kunnassa Norjassa sijaitseva kivikirkko vuodelta 1986.
Hoeggenin kirkko

Hoeggenin kirkko () on Trondheimin kunnassa Norjassa sijaitseva kivikirkko vuodelta 1997.
Klæbun kirkko

Klæbun kirkko () on Trondheimin kunnassa Norjassa sijaitseva kahdeksankulmainen puukirkko vuodelta 1790.
Bankeryd

Bankeryd on taajama Jönköpingin kunnassa Jönköpingin läänissä Smålannin historiallisessa maakunnassa Ruotsissa. Taajamassa oli 8 838 asukasta vuonna 2021.
Taberg

Taberg on taajama Jönköpingin kunnassa Jönköpingin läänissä Smålannin historiallisessa maakunnassa Ruotsissa. Taajamassa oli 4 535 asukasta vuonna 2021.
Rodrigo Chaves Robles

Rodrigo Chaves Robles (s. 1961) on costaricalainen taloustieteilijä ja poliitikko, joka toimii maansa presidenttinä vuodesta 2022. Chaves edustaa Sosiaalidemokraattista edistyspuoluetta. 
Ennen presidentiksi valintaansa Chaves työskenteli valtionvarainministerinä edeltäjänsä Carlos Alvarado Quesadan hallituksessa. Sitä ennen hänellä oli tehtävä Maailmanpankissa.
Virkaanastujaispuheessaan Chaves käsitteli koulutuksen ja köyhyyden haasteita, lupasi ettei korruptiota sallita eikä hän siedä naisten häirintää. Hän korosti yhteistyötä yksityisen sektorin kanssa ja huumekaupan torjumista. Costa Rican lehdistö piti naisten häirinnän mainitsemista huvittavana, sillä juuri siitä Chavesia syytettiin Maailmanpankissa vuonna 2019.
Tenhult

Tenhult on taajama Jönköpingin kunnassa Jönköpingin läänissä Smålannin historiallisessa maakunnassa Ruotsissa. Taajamassa oli 3 150 asukasta vuonna 2021.
Kaxholmen

Kaxholmen on taajama Jönköpingin kunnassa Jönköpingin läänissä Smålannin historiallisessa maakunnassa Ruotsissa. Taajamassa oli 1 792 asukasta vuonna 2021.
Lekeryd

Lekeryd on taajama Jönköpingin kunnassa Jönköpingin läänissä Smålannin historiallisessa maakunnassa Ruotsissa. Taajamassa oli 777 asukasta vuonna 2021.
Bottnaryd

Bottnaryd on taajama Jönköpingin kunnassa Jönköpingin läänissä Smålannin historiallisessa maakunnassa Ruotsissa. Taajamassa oli 810 asukasta vuonna 2021.
Skärstad

Skärstad on taajama Jönköpingin kunnassa Jönköpingin läänissä Smålannin historiallisessa maakunnassa Ruotsissa. Taajamassa oli 517 asukasta vuonna 2021.
Örserum

Örserum on taajama Jönköpingin kunnassa Jönköpingin läänissä Smålannin historiallisessa maakunnassa Ruotsissa. Taajamassa oli 369 asukasta vuonna 2021.
Ölmstad

Ölmstad on taajama Jönköpingin kunnassa Jönköpingin läänissä Smålannin historiallisessa maakunnassa Ruotsissa. Taajamassa oli 434 asukasta vuonna 2021.
Tunnerstad

Tunnerstad on taajama Jönköpingin kunnassa Jönköpingin läänissä Smålannin historiallisessa maakunnassa Ruotsissa. Visingsön saarella sijaitsevassa taajamassa oli 339 asukasta vuonna 2021.
Öggestorp

Öggestorp on taajama Jönköpingin kunnassa Jönköpingin läänissä Smålannin historiallisessa maakunnassa Ruotsissa. Taajamassa oli 245 asukasta vuonna 2021.